text: [{"text_idx": "#000008", "text": "LELO uyukile kyoki kyobo\u0304bakile\u2019ki? I kipema kya pa bula kya kuto\u0304tela\u2019mo Yehova. Bekitanga ne bu tabenakulo. Bantu ba\u0304pwile kwikyubaka mwaka umo kupwa kutamba mu Edipito. Lelo uyukile wa\u0304letele mulangwe wa kwikyubaka?"}, {"text_idx": "#000010", "text": "Shi utale munda mwa kyumba kityetye ku mfulo kwa kipema, usa kumona\u2019ko sanduku nansha kitenge. Kitwanga bu dikumbo dya kipwano. Dya\u0304di na bamwikeulu babidi nansha bakelubi ba nsahabu ku mfulo na mfulo. Kadi Leza wa\u0304sonekele Mbila Dikumi pa bipapo bikwabo bibidi bya mabwe, mwanda bibajinji bya\u0304ladilwe na Mosesa. Ano mabwe a\u0304di abikilwe mu dikumbo dya kipwano. Kadi, ba\u0304tu\u0304dile\u2019mo ne mutyibi wa mana. Mana i bika, shi ukivulukile?"}, {"text_idx": "#000012", "text": "Pano tala kyumba kikatampe kya kino kipema. I kikatampe kutabuka kyumba kityetye misunsa ibidi. Lelo ubamone kasanduku nansha kitenge kityetye, ne mwishi mutyemutye ulupuka\u2019mo? Ano ye madabahu pa\u0304di pasokela babitobo ensense. Kupwa mudi ne kibikwa binanu kya binanu bisamba-bibidi. Kintu kya busatu kya mu kino kyumba i meza. Pa\u0304di patu\u0304lwa mikate 12."}, {"text_idx": "#000013", "text": "Mu kipango kya tabenakulo mwa\u0304di lweso nansha nsa\u0304ni wa kyoilo muyule mema. Babitobo ye ba\u0304di boila\u2019mo. Mwa\u0304di kadi ne madabahu makatampe. A\u0304di asokelwa\u2019po banyema ba\u0304di balambulwa Yehova. Kipema kya\u0304di kitu\u0304lwa umbukata mwa kitu\u0304lo, kadi Bene Isalela ba\u0304di bekijokoloka koku na koku."}]